Erwin Bowien

Erwin Johannes Bowien (født 3. september 1899 i Mülheim an der Ruhr, død 3. desember 1972 i Weil am Rhein) var en tysk maler, forfatter og dikter.

Biografi 
Erwin Bowien ble født som sønn av bygningsingeniøren og senere kommersiell direktør for Rheinhafens i Weil am Rhein Erich Bowien og hans kone Anna-Maria, født Neufeldt fra Elbing i Øst-Preussen, født. Han vokste opp i Berlin-Charlottenburg og senere i Neuchâtel i Sveits. Bowien ble venn med Eric Thiébaud, som gjorde det mulig for ham å reise tilbake til Sveits i 1948 etter andre verdenskrig.

Den første kunstutdannelsen fikk Bowien ved Kunstgewerbeschule i Neuchâtel hos William Racine. Den sveitsiske sjokoladefabrikanten Carl Russ-Suchard støttet den unge Bowien og kjøpte en rekke bilder av ham.

Som tysk statsborger ble Bowien kalt inn til militæret på attenårsdagen og måtte i 1917/1918 fungere som tolk i en avlyttingsenhet under Første Verdenskrig. I denne perioden laget han blant annet tegninger og akvareller av fronten i Argonnerskogen. Han ble demobilisert i Hannover i 1919.

Etter krigen fulgte Bowien først kveldskurs ved Kunstgewerbeschule Hannover. Etter et studium i 1920–1921 ved det statlige kunstakademiet i München hos Professor Robert Engels, fulgte et studieopphold ved kunstakademiet i Dresden hos professor Richard Müller i 1922 og deretter en utdanning til tegnelærer ved den statlige kunstskolen Berlin-Schöneberg hos Philipp Franck, der han fikk undervisning i kunsthistorie hos Oskar Fischel. Bowien besto eksamen som kunstlærer i Düsseldorf i 1923, og i de påfølgende årene foretok han malerreiser til Kassel, Aachen, Hamburg, Lübeck, Karlsruhe, Freiburg im Breisgau, Basel, Eskorte i tønsberg og Hildesheim og senere også til Praha og Wien (1928) og Nord-Italia (1929).

Bowien arbeidet først som lærer ved Realgymnasium i Hechingen i Hohenzollernschen Landen, og deretter fra 1925 til 1932 i Solingen som kunstlærer ved Gymnasium Schwertstraße, de senere bundespresident Walter Scheel var en av elevene hans. I disse årene holdt han over 100 foredrag om kunsthistoriske temaer ved den lokale kveldsskolen. Han fikk også i oppdrag å tegne alle arbeidsprosesser ved Zwillingswerk i Solingen. Som følge av Brüningschen Notverordnungen måtte han forlate skolen. På denne tiden besøkte han regelmessig kunst- og litteratursalongen til Erna og Hanns Heinen, som han forble venn med resten av livet. Datteren i Heinen-familie, Bettina Heinen-Ayech (1937–2020), ble en av hans viktigste malerelever.

I årene 1932 til 1942 levde Bowien som fri kunstner i Egmond aan den Hoef i Nord-Holland, i det tidligere huset til filosofen René Descartes. Etter at han ble oppsagt som lærer, reiste han først bare til Amsterdam for å besøke en Rembrandt-utstilling der, men han ble værende i Nederland. Hans viktigste malerelev der var Dirk Oudes. I 1934 foretok Bowien en større Nord-Afrika-reise tillLibya, Tunisia, Algerie og Marokko ledsaget av en tømmergrossist som finansierte reisen og deretter mottok halvparten av de produserte verkene. I etterkant led han lenger av strabasene på reisen. I tillegg til landskap, malte Bowien en rekke portretter og familiebilder for velstående nederlendere. Det vestfrisiske museet i Hoorn kjøpte bilder av Bowien, mens andre bilder ble gitt som gave til Rijksmuseum Amsterdam,Koninklijk Huisarchiev i Den Haag, Regionaalrchief Alkmaar og Kirchengemeinde Schoorl.

I sin selvbiografi antydet Bowien så vidt at nasjonalsosialistenes "maktovertakelse" var grunnen til at han ikke kom tilbake til Tyskland – politikken ga ham "nye kvaler" hver eneste dag. «Det lå et skrik bak maleriene jeg laget på den tiden. Havet kunne ikke bli vilt nok, bølgene ikke mørke nok.» Som følge av Wehrmachts okkupasjon av Nederland ble han fengslet i tre dager i Alkmaar. Da kan på grunn av den politiske situasjonen ikke lenger kunne tjene penger, var det med tungt hjerte han reiste tilbake til Tyskland. Han etterlot 35 av verkene sine i varetekt hos en kunsthandler i Den Haag, hvoretter de gikk tapt. Han reiste først et halvt år til familien Heinen i Solingen, der han vinteren 1942 lagde en rekke akvareller med bymotiver, den siste syklusen med malerier av byen før den ble ødelagt i november 1944.

Bowiens neste stopp ble Augsburg. Da det som følge av den annen verdenskrig hverken var mulig å kjøpe rammer eller lerret, kom Bowien på ideenå kjøpe de over alt tilstedeværende portrettene av føreren og offisielle NS-propagandabilder som han grunnet og overmalte med motiver fra Augsburg. Bildene var populære, men han ble tystet på til Gestapo, som i 1943 beslagla bildene hans i Augsburg etter pålegg fra Reichskulturkammer. Over 30 av Bowiens bilder ble ødelagt av krigen. Uten gyldige papirer, og uten pass, flyktet kan til Kreuzthal-Eisenbach (i dag en bydel i Isny) i Allgäu. Det var der han skrev krigsmemoarene sine, Les heures perdus du Matin ("Die verlorenen Stunden des Morgens "), og han hjalp til med å skjule en rømt fransk krigsfange. 

Etter krigens slutt reiste Erwin Bowien tilbake til Solingen. Han bodde vekselsvis der og på hjemstedet Weil am Rhein fra 1950. Han foretok også flere malereiser rundt i Tyskland, Sveits, Sør-Sverige, Norge (der han også kjøpte hytta „Bettina-Bo“ øya Alsten), Paris, Algerie (på besøk hos Bettina Heinen-Ayech), Finland og Sør-Frankrike. 28. juli 1970 giftet han seg med Inken Strohmeyer, født Vogt. Erwin Bowien døde i 1972 i Weil am Rhein, der han også ligger begravet. Gravstedet hans bevares som æresgrav av byen Weil am Rhein. Maleriene hans ble kjøpt av Kultusministerium Nordrhein-Westfalen, av Nordfriesland Museum (Nissenhaus) i Husum, av Dreiländermuseum (tidligere Museum am Burghof) i Lörrach, av Kreisheimatmuseum Springe og Städtischen Kunstsammlungen i Hannoversch Münden, Solingen og Weil am Rhein.

20. oktober 1976 ble Freundeskreis Erwin Bowien e.V. grunnlagt i Deutschen Klingenmuseum i Solingen.

Utstillinger 

 1917 Neuchâtel (Neuenburg), Sveits. Utstilling i galleri "Rose d´Or".
 1927 Solingen, Tyskland. Første utstilling i Saal der Solinger Casino Gesellschaft
 1928 Solingen, Tyskland. Annen utstilling i Saal der Solinger Casino Gesellschaft
 1929 Solingen, Tyskland. Tredje utstilling i Saal der Solinger Casino Gesellschaft.
 1933 til 1941 Nederland: Utstillinger i Hoorn, Egmond, Gorinchem, Schoorl, Den Haag.
 1947 til 1959 Solingen, Tyskland. Deltakelse på "Bergischen Kunstausstellungen" i Deutsches Klingenmuseum.
 1951 Husum, Tyskland. Utstilling i Nordfriesland Museum (Nissenhaus).
 1954 Bern, Sveits. Utstilling i galleriet "Haus der Inneren Enge" (2.-31. mai). Åpningsale av Dr. E.M. Fallet-Von Kastelberg.
 1957 Husum, Tyskland. Utstilling i Nordfriesland Museum (Nissenhaus). Innkjøpt av museet.
 1957 Kopenhagen, Danmark. Utstilling i Deutscher Club. Åpning ved kulturattacheen ved den tyske ambassaden, Dr. Obermeyer.
 1958 Solingen, Tyskland. Utstilling i lokalene til avisen "Neuen Rheinzeitung".
 1958 Hannoversch Münden, Tyskland. Utstilling i Welfenschloss i forbindelse med gjenåpningen av lokalmuseet.
 1958 København, Danmark. Andre utstilling i Deutscher Club.
 1960 Solingen, Tyskland. Fra 17. januar til 28. februar 1960 ble det arrangert en retrospektiv utstilling i Deutsches Klingenmuseum i Solingen i forbindelse med 60-årsdagen til Erwin Bowien .
 1962 Bern, Sveits. Utstilling i Galerie Schneider.
 1964 Paris, Frankrike. Utstilling i Galerie Duncan (2.-16. oktober) 
 1965 Au / St. Gallen, Sveits. Utstilling i Galerie "Zollstraße"(24.4.-2.5.).
 1967 Weil am Rhein, Tyskland. Utstilling i Hause der Volksbildung (23.9-1.10.9). Innkjøpt av Museum am Burghof i Lörrach og byen Weil am Rhein.
 1968 Freiburg im Breisgau, Tyskland. Utstilling i rådhuset (April-Mai).
 1968 Bad Säckingen, Tyskland. Utstilling i Trompeterschloss (1.-22.12), arrangert av Kunstverein Hochrhein.
 1969 Freiburg im Breisgau, Tyskland. Retrospektiv utstilling i rådhuset i forbindelse med 17-årsdagen, arrangert av Union Bildender Künstler.
 1970 Solingen, Tyskland. Utstilling i Deutsches Klingenmuseum.
 1971 Weil am Rhein, Tyskland. Utstilling i Haus der Volksbildung.
 1973 Springe/Deister, Tyskland. Posthum utstilling i Heimatmuseum (25.8.-30.9.1973) 
 1974 Weil am Rhein, Tyskland. Posthum utstilling i Bowiens tidligere bolig (2.1-14.1.1974). 
 1974 Rabat, Marokko, Posthum utstilling i Goethe-Institut (4.-14.12.1974). Åpnet av den tyske ambassadøren, Dr. Hendus 
 1975 Weil am Rhein, Tyskland. Posthum utstilling i Haus der Volksbildung (3.-11.5.1974).
 1975 Solingen, Tyskland. Posthum utstilling i Deutsches Klingenmuseum (15.5-13.7.1975) 
 1976 Gladbeck (Stadt Bottrop), Tyskland. Posthum utstilling i Wasserschloss Wittringen (14.3.-25.4).
 1977 Bern, Sveits. Posthum utstilling i Galerie d´Art Münster (25.1. til 15.2.1977).
 1977 Algier, Algerie. Posthum utstilling i galleriet "Mohamed Racim" (15.11 til 26.11) 
 1978 Buchschlag Dreieich, Tyskland. Posthum utstilling i Bürgersaal (6.-17.9.1978). 
 1980 Remscheid, Tyskland. Posthum utstilling i Städtischen Heimatmuseum Remscheid-Hasten (6.7.-24.8.1980) 
 1982 Solingen, Tyskland. Posthum utstilling. Deutsches Klingenmuseum (11.-26.9.1982). Tema: Bergisches Land.
 1984 Weil am Rhein, Tyskland. Posthum utstilling. Städtische Galerie Stapflehus (15.3 -8.4.1984) 
 1984 Solingen, Deutschland, Deutsches Klingenmuseum (19.08-07.10.1984). Tema: Skildring av Rhinen fra elvens kilder til muninger.
 1985 Algier, Algerie, Posthum utstilling i Goethe-Institut (19. bis 30.11)
 1986 Solingen, Tyskland. Posthum utstilling i Stadtsparkasse Solingen (16.9 - 16.10). Tema: Holland
 1986 Weil am Rhein, Tyskland. Posthum utstilling. Sparkasse Markgräfler Land (10.11-2.12).
 1988 Weil am Rhein, Tyskland. Posthum utstilling. Sparkasse Markgräfler Land (23.8-16.09). Tema: Dreiländereck (geografisk punkt der tre land møtes)
 1988 Remscheid, Tyskland. Posthum utstilling i Theatergalerie (11.9.-23.10.)
 1991 Solingen, Tyskland. Posthum utstilling i Stadtsparkasse Solingen (10.09-04.10) Tema: Bilder og portretter av mennesker i Solingen.
 1996 Solingen, Tyskland. Posthum utstilling i Bergisches Museum, Schloss Burg an der Wupper (22.9.-20.10)[8]
 1999 Solingen, Tyskland. Posthum utstilling. Museum Baden (3.10-15.11).
 1999 Weil am Rhein, Tyskland. Posthum utstilling. Städtische Galerie Stapflehus (20.11 til 19.12.1999).
 2006 Solingen, Tyskland. Posthum utstilling i Galerie Liberal (26.08-06.10).
 2012–2013 Isny, Eisenbach, Tyskland. Posthum utstilling i Haus Tanne. Tema: Erwin Bowien i Kreuzthal - Eisenbach.
 2013–2014 Weil am Rhein, Tyskland. Posthum utstilling. Fra 13. oktober 2013 til 27. juli 2014 arrangerte Museum am Lindenplatz i Weil am Rhein en retrospektiv utstilling av maleren.
 2014 Solingen, Tyskland. Posthum, retrospektiv utstilling i Kunstmuseum Solingen (10.08-14.09.2014).
 2015 Georgsmarienhütte, Tyskland. Retrospektiv utstilling i Museum Villa Stahmer(14.10 - 15.11.2015).

Verker 

 Das schöne Spiel zwischen Geist und Welt – Mein Malerleben. (selvbiogravfi). Utgitt av Bettina Heinen-Ayech og Freundeskreis Erwin Bowien e.V. Solingen 1995, ISBN 3-88234-101-7.
 Heures Perdues du Matin, Journal d’un Artiste Peintre, Alpes Bavaroises, 1944–1945. Utgitt av Bernard Zimmermann. Forlag L’Harmattan, Paris 2000, ISBN 2-7475-0040-3.

Litteratur 

 Hansjakob Dresia: Erwin Johannes Bowien" Eine Einführung in das Werk des Malers, Solingen, udatert.
 Anonym: Erwin J. Bowien, Solingen, 60 Jahre. Katalog til utstillingen i Deutsches Klingenmuseum i Solingen fra 17. januar til 28.februar 1960.
 Hans-Karl Pesch: Erwin Bowien. Hrsg.: Bettina Heinen-Ayech und der Freundeskreis Erwin Bowien. e.V. 1. opplag. Solingen 1981 
 W.F.Koeman: De "Freundeskreis" Van Erwin Bowien, i "Schakels" N°05, 1981. Bergen.
 Hans-Karl Pesch: Das Leben, das Wesen, das Werk von Erwin Bowien (1899 Mülheim/Ruhr – 1972 Weil am Rhein) Solingen, 1986.
 A. Dietz: Erwin Bowien, der Meister mit dem Pastellstift, i: Das Markgräflerland, 1986, s. 200 ff.
 Diana Millies: Erwin Bowien, Bildnisse und Portraits Solinger Bürger. Solingen, 1991.
 Dokumentaren Der Kunstmaler Bowien am Ende der Welt des Bayerischen Rundfunks, sendt søndag 6. mai 2012
 Rudi Holzberger: Faszination Adelegg: Fluchtpunkt im Allgäu – Erwin Bowien im Kreuzthal. Adelegg-Verlag, Eisenbach 2013,  ISBN 978-3-00-042789-3.
 Bettina Heinen-Ayech (utg.): Erwin Bowien 1899–1972 Werkverzeichnis – Catalogue Raisonné-Werkoverzicht. Verlag U-Form, Solingen 1999, ISBN 3-88234-103-3.
 Museumskreis e.V. og Städt. Museum am Lindenplatz i Weil am Rhein (utg.): Zwischen Geist und Welt. Erwin Bowien. Utstillingsbrosjyre. 13.10.2013 til 27.07.2014. Städtisches Museum am Lindenplatz. Weil am Rhein.
 Sytze van der Zee: Wij overleefden. De laatste ooggetuigen van de Duitse bezetting, Prometheus, Amsterdam 2019, ISBN 9789044638424.
 Peter J.H. van den Berg. De schilders van Egmond. W Books, Zwolle 2021, ISBN 978 94 625 83931.
 Claudia Schöning-kalender: Erwin Bowien: Künstlerkolonist, Malreisender und Chronist. I: Art Profil Kunstmagazin, s. 28–31, hefte nr. 146-2022.
 Cristina Streckfuss: Künstlerkolonie und Zeitzeuge zugleich. Das "Schwarze Haus" in Solingen. I: Art Profil Kunstmagazin, s. 48–53, hefte nr. 148-2022.

Museer, arkiver, offentlig samlinger 
Malerier og manuskripter av kunstneren Erwin Bowien oppbevares ved flere museer, arkiver og offentlige samlinger i ulike europeiske land. I Nederland befinner deg seg malerier Rijksmuseum Amsterdam, i Koninklijk Huisarchiev i Den Haag, i Westfriesisches Museum i Hoorn, i Museum van Egmond i Egmond a/Zee. Arkivmateriale befinner seg i Regionaalarchief Alkmaar og i arkiv RKD – Nederlands Instituut voor Kunstgeschiedenis i Den Haag.

I Tyskland finnes det malerier av kunsteren i Kunstsammlung des Landes Nordrhein-Westfalen, i Kunstmuseum i Solingen, i Städtische Kunstsammlung i Weil am Rhein, i Nordfriesland Museum i Nissenhaus Husum, i Dreiländermuseum (tidligere Museum am Burghof) i Lörrach, i Kreisheimatmuseum i Springe/Deister, i  Städtischen Kunstsammlung Hann.-Münden og i Kunstsammlung der Stadtsparkasse Solingen . Arkivmateriale befinner seg i Städtischen Archiv i Solingen og i Düsseldorfer Heinrich-Heine-Institut. I Norge har Alstahaug kommune) en stor samling av kunstnerens malerier. I Sveits finnes det arkivmateriale i Archiv des SIK-ISEA: Institut für Kunstwissenschaft zur historischen und Zeitgenössischen Kunst in der Schweiz i Zürich.

Filmer og hørespill 

 1992 Hassen Bouabdellah: Bettina Heinen-Ayech – Brief an Erwin Bowien. Film, Solingen og Alger, 1992. Den franske versjonen har tittelen Bettina Heinen-Ayech – Lettre à Erwin Bowien. Filmen inngikk i hovedprogrammet til filmfestivalen i Montreal.
 2010 Georg Bayerle. Die Kunst der Erinnerung i Format Zwischen Spessart und Karwendel i BR
 2011 Georg Bayerle. Bergidyll im Allgäu – Das Kreuzthal als Zufluchtsort, 1944, i Format Zeit für Bayern. Ca. 53 minutter. Hørespillet ble første gang sendt 11. desember 2011
 2015 Rudi Holzberger og Georg Bayerle. Fluchtpunkt im Allgäu. Die Kunst der Erinnerung: Erwin Bowien im Kreuzthal. Ca. 53 Minuten. Bayerle – Kümpfel – Holzberger Foundation. Førpremiere 21. oktober 2015 på Maxim Kino i München

Referanser

Eksterne lenker 
 erwin-bowien.com - Nettside om Erwin Johannes Bowien
 Erwin Bowien - Protagonist der Künstlerkolonie "Schwarzes-Haus" - www.schwarzes-haus.com .
 Informasjon om Erwin Bowien finnner du også under Deutsche Biografie
 Katalogen til det tyske Nasjonalbiblioteket

Tyske malere